b'\n_START_ARTICLE_\nFusaiola de Valls\n_START_SECTION_\nL\'objecte\n_START_PARAGRAPH_\nLa tortera, que est\xc3\xa0 partida en dos fragments, t\xc3\xa9 forma bitroncoc\xc3\xb2nica amb un di\xc3\xa0metre m\xc3\xa0xim de 4 cm i una altura de 2,6 cm._NEWLINE_La seva cronologia no ha pogut ser establerta amb precisi\xc3\xb3, at\xc3\xa8s que va apar\xc3\xa8ixer fora de context, tot i que els materials del jaciment delimiten un per\xc3\xadode compr\xc3\xa8s entre el segle IV aC i principis del segle II aC.\n_START_SECTION_\nInterpretaci\xc3\xb3\n_START_PARAGRAPH_\nPer Panosa i Untermann es tractaria d\'una inscripci\xc3\xb3 de dedicat\xc3\xb2ria. En particular per Untermann (1995, 216), la paraula ekiar/egiar admetria en els contexts on apareix una interpretaci\xc3\xb3 de l\'estil "\xc3\xa9s obra de", "va fabricar" o "va fer", mentre que u\xc5\x9btanata\xc5\x95 i sinekunsi\xc5\x95 serien antrop\xc3\xb2nims i el morf \xc5\x9bu indicaria qui seria el receptor i qui l\'autor de la dedicat\xc3\xb2ria._NEWLINE_Moncunill (2017) identifica ke\xc5\x9bta\xe1\xb8\xbfn com a nom com\xc3\xba, variant de ka\xc5\x9btaun, que denomina l\'objecte o figuradament la seva funci\xc3\xb3. Tamb\xc3\xa9 identifica dos noms propis: ata\xc5\x95\xc5\x9bu i sinekun. Per l\'estructura de la frase la interpretaci\xc3\xb3 seria aproximadament: \xc2\xabaquesta fusaiola ha estat feta per Atarsu per a Sinekun\xc2\xbb._NEWLINE_El significat de la segona l\xc3\xadnia \xc3\xa9s desconegut. El signe ba tamb\xc3\xa9 s\'usa com a unitat I i en aquest cas seria una marca metrol\xc3\xb2gica: 1i 1i 1r.'